text: طبعا اللي بيزيد الطين بله هو ضيق الطرقات وكثر السيارات اللي واقفي عالجنبين, وبدك تمشي “زيك زاك” حتى ولو ما كان في أيا سيارة جاية قبالك.
text: #000002
text: هذه القصة بدها مقالة لحالها... قصة انه الناس بيعمرو بيتهن على الطريق وبيحاولو قدر المستطاع ياكلو منه, وبيعتبروها شطارة.. وعأساس بالمخطط في كراج للسيارة تبعون, بس بعدين بأجروه للكراج وبيصفو سيارتهن عالطريق.. وكمان سيارات المستأجر وزباينه.. وشو بدو يوسع ليوسع الطريق!
text: #000003
text: بتكون ماشي بسيارتك والطريق مفتوح قدامك.. وعالجنب الثاني من الطريق موقفه سيارة.. وفجأة بتشوف سيارة جايه قبالك من الجنب الثاني.. المسار تبعك مفتوح.. بس المسار الثاني مسكر لأنو في سيارة موقفه.. والي جاي قبالك ما بيستوعب انو مساره مسكر.. يعني حق الأولوية إلك.. يعني حضرة جنابو لا زم يوقف لحتى انت تمرق وبعدين بس يفضى الطريق يمشي.. هذا طبعا لو كان اللي جاي قبالك بني آدم طبيعي.. وما بتشوفو غير طحش عليك وبدك توقف غصبن عنك.. وإلا بيفوت فيك.. وتاع فهمو إنه الحق عليه.. والله مش عارفه هو الجماعة متعلمين سواقة ولا آخذين رخصتهن بالرشوة.. مهو حق الأولوية أبسط الأمور اللي بيتعلمها الإنسان لما يعمل رخصة سواقة!
text: #000006
text: وشو بدو يحكي الواحد ليحكي.. بعد ما وصلنا للي ماشية بسيارتها وعبتحكي عالتلفون.. ومش شايفي حدا قبالها.. ولا عن الشب اللي محمل معوا رفقاتو وفاتحين الموسيقى على آخرها وماشي على الدقة ونص.. وبدك تطول بالك وتمشي ورا.. ولا عن الاختيار اللي صار عمره شي مية سنة ومفكر الترك تبعه ليموزين.. بيخزق البلد بالنهار القصير شي 100 مرة.. وهوذه بزمانهن مش سامعين لا بقوانين السير ولا خلافه.. والله وأعلم كيف آخذين رخصة.. وإذا معهن رخصة بالأساس كيف بعدهن بهالعمر سامحينلهن يسوقو.. بتحس الواحد منهن عآخر رمق.. كيف بعده قادر يدعس فرام.. ولا عن اللي مفكرين إن الغمازة بالسيارة إكسسوار.. للزينة.. وبدك تكون نبي لتتنبأ أنه بدو يفرق عالشمال أو عاليمين.. أو بدو يطلع بشكل مفاجئ على الطريق..
text: #000007
text: بس بحب قلك كل يلي قلتية مزبوط بس نقصتي التركترون يلي مع مرعيش بس حسب راييي الحل الوحيد انو اغلب الطرقان لازم تكون باتجاة واحد ..... عارف جوابك رح تقليلي جربو طريق واحد يعملو باتجاة واحد فصارت فية الزركي اكثر من طريق السوق على كل حال كثير حلو فشت الخلق وبتمنى عطول نشوف هل حكيات ونشاللة بوعدكش بس كثير في امل انو 1 بالمييي يتقيدو بهل شي
text: #000015
text: الذي تحدثت عنه كله صحيح والغريب في الامر ان هؤلاء جميعا عندما يخرجون خارج الجولان يتغير تصرفهم ويصبحون افضل السائقين ويقودون سياراتهم حسب القانون.....
text: #000016
text: مع كل احترامي بس خرجكون اني بحبش لسياسي بس بحب لمنطق لما قالو بدن يفتحو مركز شرطه جماهيري فزيتو لفوق ولتحت وعملتولنا فيها وطنيي وسياسه... لبدي قولو فش نظام فش قوانين ها لبدو يصير ولخير لقدام ظلكون ستنو ليندعسلو شي ولد بلتركتورونات يلي عاملي لبلد حلبة سباق سعتها قولو الو بوليس الحقني ... وشكرا
text: #000027
text: كل الإحترام إلك لبيبه على فشة خلقك لحلوه.بس لاحياة لمن تنادي مع شعبنا لخربان..طيب كلو كوم ولختيار يلي عترك ومرتو راكبه علكرسي ورا وماخذي حجم سيارة شحن ومع هذا مركبين سل كمان...شي بيهوي ومنظر بيموت من لضحك
text: #000028
text: عنجد حكيتي كل شي اني بحكي لرفقاتي واهلي كل يوم وكل يوم بيصير معي قصه جديدي من قلة ذوق بعض السواقين اهم شي الشباب الي عبيراهقوا مع شرب وصوت اغاني ملعلع بكل المجدل بفكر حالو شغلي وبس شوفوني يا ناس يوم الخميس بحاول اطلع من شغلي قديش متاخر منشان ما اعلقكش بعركت السير لا ولاضرب من هيك بس اطلع بيطلعلي واحد ومش من ***** ملعلع اغاني عبيشرب وعبيزقف هو وصحابو وماشي خمسه انجق وبنص الطريق ولا بتقدر تدوبلو ولا بتقدر تزمر لان الوقت متاخر شوي عيب والعبلو بلاضويي مهو مش منبه عبيترقوص بلايخر يا جماعه لا حيات لمن تنادي شعب متصنع وعرب و **** بس عند ليهود بكونو مؤدبين ومذوقين بلسواقه وغير لسواقه
text: #000031
text: بدي اتبرعلك بطقم صحون تكسريه وفشي قهرك وكيفي لانو الحكي بهيك موضوع هدر لوقتك
text: #000035
text: بس نسيتي كمان لما يكون في محل وقدامو بتصف 3 سيارات بتجي صبيي حلوي ومعها سياره فخمه بتفكر شو بيجي عبالا بتعمل بتصف محل 3 سيارات ولا كانو في زباين او ناس بدها تصف وعايفي حالها لتلاقي محل وليش هالانانيه زبطي صفتك او صفي بالبيت وتعي مشي عنجد قوانين السير عنا معدومي والناس معدومة الاخلاق بهالموضوع
text: #000037
text: شو بدك تصلحي بالبلد لتصلحي للاسف معش تسوى غير لقطع غيار تاخرتي والبكى فوق راس الميت بينفعش بتر فلت سموم كحول شباب واعي ما حدا يقلو شو يعمل هو بيعرف شغلو كبيرها خربان وزغيرها ابشع اني بقلك اصحي تفكري غير كيف تديري بالك عحالك وعبيتك اما الباقي فالحل بس بمعجزي صعب تصنعيها
text: #000040
text: عنجد يا جماعه الي بيشوف نفسو غير قادر على اتخاذ القرارات والاصطفاف بشكل صحيح اثناء تجوله في سيارته الي مقسطها عالبنك .
  والي بيشوف انو ابنو مش ذات احتياجات خاصه وبيقدر يرجع من المدرسه على البيت مشيا على الاقدام . مفش حاجي يروح يجيبو .
  والى الدودم اصدقائنا . البنزين غالي ومستقبلكن اهم .
  والى الاصدقاء الاحباء الي معاجبتهن وحدي عجنب الطريق .. روح حكي معها وفكك من ربنا ..
  عزيزي سائق الاسعاف ” التيبول نمراتس ” والانسان الي عبيموت .
  عادي معن بدهن يحشكو للصبايا بدك تطول بالك انت واهل الفقيد .
  عزيزتي الداله .. الاحصائيه تقول ان هنالك سياره لكل فرد .
text: #000044